На пытанне пра тое, да якой школы ў большай ступені імкнецца беларускае мастацтва — да рускай або еўрапейскай, Уладзімір Пракапцоў адназначна адказаў: да еўрапейскай. “Гэта відаць і па беларускім іканапісе. Пры гэтым прасочваецца ўплыў рускай мастацкай школы. Беларусь заўсёды знаходзілася на стыку культур розных краін і ўбірала ў сябе ўсе іх дасягненні. Гэта характэрна для нацыянальнай культуры ў цэлым, а не толькі для выяўленчага мастацтва. Тым не менш мы павінны захаваць характэрныя асаблівасці нацыянальнай культуры, якія ярка праяўляюцца ў апошняе дзесяцігоддзе”, — адзначыў дырэктар Нацыянальнага мастацкага музея.